На заинтересованите лица се предоставя 30-дневен срок,считано от …05.2020 г., за предложения и становища по настоящия проект за изменение и допълнение на **Наредбата за определянето и администрирането на местните такси и цени на услуги на територията на oбщина Дряново**

**Заинтересованите лица могат да представят предложения и становища по проекта в деловодството на Община Дряново, както и да изпратят същите на официалния имейл на Община Дряново: dryanovo@dryanovo.bg**

**ПРОЕКТ**

**за изменение и допълнение на Наредбата за определянето и администрирането на местните такси и цени на услуги на територията на oбщина Дряново**

**1. Изменя чл. 22, ал. 1 от Наредбата, който придобива следната нова редакция:**

**Чл.22.(1)** За ползване на детска градина родителите или настойниците дължат месечни такси, както следва:

1. Постоянна месечна такса в размер на 10 лв. на месец.

2. Променлива месечна такса за присъствените дни в размер на:

- за детска градина **1,70 лв.** за присъствен ден.

 - такса детска кухня - **2,00** лв. на ден.

**2. Изменя и допълва чл. 19 от Наредбата, който придобива следната нова редакция:**

**Чл.19. (1)** **Таксата** се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

**(2)** Таксата се заплаща от физическите и юридическите лица ползващи услугата в зависимост от зоната, в която се намират терените, посочени в ал.1.

**(3)** Зоните по ал.2 се определят от Общинския съвет.

**(4)** Таксите се определят на квадратен метър:

а/ за продажба на селскостопанска продукция:

 - на ден **2.40 лв.**

б/ за продажба на друга продукция:

 - на ден **4.00 лв.**

в/ по време и на мястото на провеждане на ежегодния панаир и празниците на град Дряново:

- за продажба на промишлени стоки, хранителни стоки, на скара, безалкохолни, бира и др.: **5.00 лв. на квадратен метър на ден**;

- за разполагане на стрелбища, люлки и други атракции: **2.00 лв. на квадратен метър на ден** */с ДДС/*.

г/ (нова точка, приета с реш.331/22.07.2013г; отменена с Реш.№102/25.04.2016г.)

д/ за продажба на селскостопанска продукция от търговци прекупвачи:

 - на ден **1.50 лв.**

**е/ за пенсионери, които продават продукция собствено производство: - на ден 1.20 лв.**

**(5)** Таксите се плащат при издаване на разрешението за посочения в него период.

**(6)** При ползване на мястото повече от месец таксите се плащат месечно, но не по-късно от 7 дни преди започване на месеца.

**(7)** **Места в селата**, където са организирани панаири, събори и празници се събира такса **от 1.00 лв. на квадратен метър на ден.**

**3. Допълва Приложение № 3 към чл. 52 от Наредбата с нов № 53а., изменя Приложение № 3 към чл. 52 от Наредбата от № 40.1. до № 40.23., с изкл. на № 40.12, 40.15 и 40.17, както и № 60., които придобиват следната нова редакция:**

№ 40.1. Ползване на фитнес уреди в общинска спортна зала - еднократно, с вкл. ДДС – 5.00 лв./посещение.

За ученици и студенти, след показване на актуални ученическа карта или студентска книжка – 3.00 лв./посещение

 № 40.2. Ползване на фитнес уреди в общинска спортна зала от ученици - месечно, с вкл. ДДС. – 15.00 лв.

№ 40.3. Ползване на фитнес уреди в общинска спортна зала месечно, с вкл. ДДС:

- от възрастни – 30.00 лв.

- от студенти, след показване на актуална студентска книжка – 20.00 лв.

№ 40.4. Ползване на фитнес уреди в общинска спортна зала месечно от спортните клубове /такса за един спортист, с вкл. ДДС/ - 20.00 лв.

№ 40.5. Ползване на тенис на маса, с вкл. ДДС. – 4.00 лв./час

№ 40.6. Ползване на спортна зала в Общинска спортна зала от физически и юридически лица за тренировка /с вкл. ДДС/. Таксата не се дължи от спортни клубове, които получават субсидия от бюджета на Община Дряново. – 60 лв./час

№ 40.7. Ползване на Мултифункционални зали на 1-ви и 2-ри етаж в административна сграда на Общинската спортна зала от физически и юридически лица /с изключение на спортните клубове, регистрирани на територията на общината и хората с увреждания/, с вкл. ДДС. – 20 лв./час

№ 40.8. Ползване на футболен терен на стадион „Локомотив” от спортни клубове за тренировка до 90 мин. /с включен ДДС/. Таксата не се дължи от спортни клубове, които получават субсидия от бюджета на Община Дряново.

 - мъже - 360 лв.

 - юноши мл. и ст. възраст - 250 лв.

 - деца - 150 лв.

№ 40.9. Ползване на футболен терен на стадион „Локомотив” от спортни клубове за контролни срещи и тренировката преди тях, включително съблекални /с включен ДДС/. Таксата не се дължи от спортни клубове, които получават субсидия от бюджета на Община Дряново.

* мъже - 500 лв.
* юноши мл. и ст. възраст - 400 лв.
* деца - 200 лв.

№ 40.10. Ползване на игрище за футбол с изкуствена тревна настилка на стадион „Локомотив” /с включен ДДС/. Таксата не се дължи от спортни клубове, които получават субсидия от бюджета на Община Дряново.

* без осветление - 40 лв./час
* с осветление – 60 лв./час

№ 40.11. Ползване на игрище за футбол с акрилна настилка на стадион „Локомотив” /с включен ДДС/. Таксата не се дължи от спортни клубове, които получават субсидия от бюджета на Община Дряново.

* без осветление - 40 лв./час
* с осветление – 60 лв./час

№ 40.13. Ползване на игрище за баскетбол/волейбол с акрилна настилка на стадион „Локомотив” от спортни клубове, регистрирани извън община Дряново за тренировка, с вкл. ДДС. – 50 лв./час

№ 40.14. Ползване на тенис кортове - шамот и на игрище с акрилна настилка за тенис на корт на стадион „Локомотив”, с вкл. ДДС. Таксата не се дължи от спортни клубове, които получават субсидия от бюджета на Община Дряново. – 10 лв./час

№ 40.16. Ползване на лекоатлетическа писта на стадион „Локомотив” от спортни клубове, регистрирани извън община Дряново, за тренировка, с вкл. ДДС. – 40 лв./час

№ 40.18. Ползване на сектори за тласкане на гюле, дълъг скок и троен скок на стадион „Локомотив” от спортни клубове, регистрирани извън община Дряново, за тренировка, с вкл. ДДС. – 15 лв./час

№ 40.19. Ползване на футболен терен с изкуствена тревна настилка на стадион - с. Царева ливада от спортни клубове за тренировка до 90 мин. /с вкл. ДДС/. Таксата не се дължи от спортни клубове, които получават субсидия от бюджета на Община Дряново. – 150 лв.

№ 40.20. Ползване на футболен терен с изкуствена тревна настилка на стадион - с. Царева ливада от спортни клубове за контролна среща до 90 мин. /с вкл. ДДС/. Таксата не се дължи от спортни клубове, които получават субсидия от бюджета на Община Дряново. – 250 лв.

№ 40.21. Ползване на футболен терен с изкуствена тревна настилка на стадион - с. Царева ливада от граждани за тренировка /с вкл. ДДС/. - 120 лв./час за цял терен

№ 40.22. Ползване на футболен терен на стадион „Локомотив” от граждани за тренировка /с вкл. ДДС/. 300 лв./час за цял терен

№ 40.23. Ползване на съблекалня с баня на стадион „Локомотив”, на стадион в с. Царева ливада, с вкл. ДДС. – 4 лв./човек

№ 53a. Наем на един контейнер за строителен или едрогабаритен /обемен/ отпадък, за срок от 7 календарни дни, с включено еднократно транспортиране на отпадък до Регионално депо- Севлиево и депониране – 100 лв., които се заплащат предварително. За всеки следващ календарен ден, след изтичане на 7 календарни дни, наемът е 20 лева на ден.

№ 60. Поставяне на кафе – автомат или вендинг машина върху терен общинска собственост /след получено разрешение за поставяне от гл. архитект на общината/ (без ДДС) – 35 лв. месечно

Съгласувал:

**Адв. Галин Ненов**

*Юрист на Община Дряново*